
U skladu sa poglavljem  III Ustava Republike Kosovo, na osnovu  Zakona br. 03/L-047 za zaštitu i  promovisanje prava zajednica i njihovih pripadnika u Republici Kosovo,Zakona br.08/L-193 o budžetskim izdvajanjima za budžet Republike Kosovo za 2023 godinu, Dodatak 14 Uredbe (KRK)-br. 02/2021 za oblasti administrativne odgovornosti kabineta premijera i ministarstava, kao i Odluku o utvrđivanju  procedura za pružanje pomoći pripadnicima zajednica u Republici Kosovo, Ministarstvo za zajednice i povratak, objavljuje;

JAVNI POZIV ZA IZGRADNJU KUĆA PRIPADNICIMA NEVEĆINSKIH ZAJEDNICA KOJIMA JE   POMOĆ NEOPHODNA

Ovim javnim pozivom Ministarstvo za zajednice i povratak (u daljem tekstu MZP) ima za cilj da pripadnicima nevećinskih zajednica u Republici Kosovo, koji su u teškoj ekonomskoj i socijalnoj situaciji i nemaju adekvatne stambene uslove za život, izgradi kuće i stvori normalne uslove za život.

Kriterijumi za dobijanje podrške za izgradnju kuća za pripadnike nevećinskih zajednica kojima je pomoc nephodna, su: 
1.	Da su državljani Republike Kosovo i stariji od osamnaest (18) godina (da imaju identifikacioni dokument Republike Kosovo);
2.	Teška ekonomska situacija;
3.	Da  nema kuća ili stambeni objekat, stanje kuće ili stambenog objekta ne ispunjava uslove za renoviranje (za podnosioce zahteva za izgradnju kuće);
4.	 Posedovanje imovine za izgradnju kuće (plac);
5.	Da u poslednje 3 godine nije dobio pomoć za izgradnju i renoviranje kuće, građevinski materijal ili sličnu pomoć od strane  drugih institucija ili međunarodnih organizacija (nije potrebna potvrda).

Dokumentacija koju je potrebno dostaviti: 
1. Prijava/Zahtev (preuzimanje na web) popunjena sa svim podacima i potpisana od strane podnosioca;
2. Kopije ličnih karti za podnosioca zahteva i sve ostale punoletne članove porodice;
3. Izvod iz matične knjige rođenih za maloletne;
4. Deklaracija o porodičnoj zajednici;
5. Uverenje da ne poseduje stambeni objekat;
6. Sertifikat imovine (posedovni list imovine);
7. Izjava pod zakletvom (preuzmite na web) da ranije nije dobio pomoć za izgradnju i renoviranje kuće (potpisana od strane podnosioca zahteva);
8. Dokaz da je pod socijalnom pomoći (ako postoji);
9. Dokaz o mesečnim primanjima ispod prosečne zarade (ako postoji);
10. Ostala dokumenta o zdravstvenom stanju podnosioca zahteva ili drugih članova porodice (ako postoje).
  

Dodatne Informacije

Sledeće kategorije treba da imaju prioritet pod jednakim uslovima:
1. Potencijalni korisnici sa članovima porodice sa posebnim potrebama;
2. Potencijalni korisnici sa članovima porodice u teškom zdravstvenom stanju;
3. Potencijalni korisnici sa decom mlađom od 5 godina;
4. Potencijalni korisnici bez prihoda ili koji imaju koristi od šeme socijalne pomoći;
5. Potencijalni korisnici sa mentalnim ili fizičkim invaliditetom;
6. Samohrani roditelji.


Napomena:

Korisnici će biti fizička lica koja su od strane komisije za ocenjivanje rangirana sa najvećim brojem bodova, u zavisnosti od planiranih budžetskih ograničenja. Svi korisnici su u obavezi da primljenu pomoć koriste u traženu svrhu.


Period prijave:

Ovaj javni poziv je objavljen na sajtu Ministarstva za zajednice i povratak https://mkk.rks-gov.net/. Sve potrbne informacije i formulare za prijavu na ovom javnom pozivu možete pronaći kako na ovom sajtu tako i u samoj zgradi Ministarstva. Podnosioci prijava koji žele da se prijave na ovaj javni poziv moraju da izraze svoje interesovanje tako što će svu potrebnu dokumentaciju dostaviti u fizičkom obliku u arhivu Ministarstva za zajednice i povratak, ul. Majka Tereza, PB. 12000  Kosovo Polje/Republika Kosovo.
[bookmark: _GoBack]Prijava za ovaj javni poziv počinje 01.11.2024.. a poziv će biti otvoren  do 31.12.2024. godine  u 16:00 časova i prijave nakon ovog roka se neće primati.

Dodatne informacije i pojašnjenja mogu se dobiti direkno u kancelarijama Ministarstvo za zajednice i povratak.

